stanford-oval/wikipedia huggingface dataset:
האסטרטגיה הדרומית
הערות שוליים

↑  Boyd, James (17 במאי 1970). "Nixon's Southern strategy: 'It's All in the Charts'" (PDF). The New York Times. נבדק ב-2 באוגוסט 2008. {{cite news}}:  (עזרה)
↑  Carter, Dan T. From George Wallace to Newt Gingrich: Race in the Conservative Counterrevolution, 1963–1994. p. 35.
↑  Branch, Taylor (1999). Pillar of Fire: America in the King Years 1963–65. New York: Simon & Schuster. p. 242. ISBN 978-0-684-80819-2. OCLC 37909869.
↑  Apple, R.W. Jr. (19 בספטמבר 1996). "G.O.P. Tries Hard to Win Black Votes, but Recent History Works Against It". The New York Times. אורכב מ-המקור ב-22 בינואר 2012. {{cite news}}:  (עזרה)
↑  Aistrup, Joseph A. (1996). The Southern Strategy Revisited: Republican Top-Down Advancement in the South. University Press of Kentucky. ISBN 978-0-8131-4792-5.
↑  Lisa Bedolla, Kerry Haynie (2013). "The Obama coalition and the future of American politics". Politics, Groups, and Identities. 1: 128–33. doi:10.1080/21565503.2012.758593.
↑  Lassiter, Matthew D. (2006). The Silent Majority: Suburban Politics in the Sunbelt South. Princeton University Press. pp. 5–7. ISBN 978-1-4008-4942-0.
ערך זה הוא קצרמרבנושא פוליטיקה ובנושא ארצות הברית. אתם מוזמנים לתרום לוויקיפדיה ו.
האישה בלבן (סרט, 1948)

| --- | --- |

כרזת הסרט
 מבוסס על:  האישה בלבן מאת וילקי קולינס
 בימוי:  פיטר גודפרי 
 הופק בידי:  הנרי בלאנק 
 תסריט:  סטיבן מורהאוס אוורי 
 עריכה:  קלרנס קלוסטר 
 שחקנים ראשיים:  אלקסיס סמית' אלינור פארקר סידני גרינסטריט גיג יאנג
 מוזיקה:  מקס שטיינר 
 צילום:  קארל אי גאת'רי 
 מדינה:  ארצות הברית 
 חברת הפקה:  האחים וורנר 
 חברה מפיצה:  האחים וורנר 
 הקרנת בכורה:  7 במאי 1948 (הקרנת בכורה בניו יורק) 15 במאי 1948(יצא לבתי הקולנוע ברחבי ארצות הברית)
 משך הקרנה:  109 דק' 
 שפת הסרט:  אנגלית 
 סוגה:  סרט רומנטי, סרט דרמה, פילם נואר 
 דף הסרט ב־IMDb
 
האישה בלבן (באנגלית: The Woman in White) הוא סרט דרמה משנת 1948 בבימויו של פיטר גודפרי ובהשתתפות אלכסיס סמית', אלינור פארקר, סידני גרינסטריט, וגיג יאנג. התסריט מבוסס על הרומן "האישה בלבן" מאת וילקי קולינס.
תקציר עלילה

לילה אחד וולטר הרטרייט (גיג יאנג) פוגש בדרכו אישה מסתורית הלבושה כולה לבן, שנעלמת במהירות. גבר שמגיע בכרכרה מסביר לו שלפני זמן קצר אישה נמלטה מבית המחסה לחולי נפש הנמצא בקרבת מקום. כשהכרכרה עוברת לידו רואה וולטר אדם מסתתר בתוכה. זהו הרוזן אלסנדרו פוסקו (סידני גרינסטריט). וולטר מגיע ליעדו, בית לימרידג' של משפחת פיירלי. שם הוא פוגש את דיירי הבית; מריאן (אלכסיס סמית'), בת דודתה של מיס פיירלי, האומנת הקשישה גברת ויזי (אמה דאן), והדוד החולני פרדריק (ג'ון אבוט). עוד הוא פוגש את הרוזן פוסקו שהגיע זה עתה ומתארח בלימרידג'. וולטר מתחיל מיד לחשוד בפוסקו.
בבוקר שלמחרת וולטר פוגש את לורה פיירלי העשירה (אלינור פארקר). הוא נדהם מהדמיון הרב בינה לבין האישה בלבן, עד כדי כך שהוא טועה בזהותה. כשמריאן שומעת ממנו על האישה המסתורית שראה, היא מחליטה לחקור את הנושא. מריאן מגלה מכתב שכתבה אמה של לורה על דודנית רחוקה שדמתה מאוד ללורה. שמה הוא אן קתריק והיא התארחה בבית במשך קיץ אחד. פוסקו גונב את המכתב.
לורה מאורסת לסר פרסיבל גלייד (ג'ון אמרי) שגם בא לביקור. באותו ערב וולטר פוגש בגן את האישה בלבן, אן, כשהיא בוכה. היא אומרת שהיא רוצה להזהיר את לורה על דבר מה, אבל לפתע היא נעלמת. וולטר מתעמת עם פוסקו ועם גלייד לגבי מה שסיפרה לו לורה - שהם מאלצים את פרדריק לאפשר לגלייד לשאת לאישה את לורה כדי לקבל את הונה. פוסקו וגלייד מכחישים את האשמותיו, ומריאן אינה מאמינה לדבריו של וולטר. אחר כך וולטר עוזב את הבית, ולורה מתחתנת עם גלייד. חודשים אחדים אחר כך מריאן חוזרת לבית לימרידג' ומגלה שכל המשרתים הוותיקים הוחלפו ואחרים מועסקים במקומם. פוסקו ואשתו, הרוזנת פוסקו (אגנס מורהד) עברו לגור בבית.
פוסקו וגלייד מוצאים את אן כשהיא מתה בחדרה של לורה בפניה ובפני הרוזנת פוסקו. הרוזנת הרעילה את אן. הם גורמים לכולם לחשוב שלורה היא זו שמתה. וולטר מגיע להלווייה ומבין מיד שמי שמתה זוהי אן. הוא מאמין שלורה כלואה באותו בית מחסה בו שהתה אן. פוסקו מנסה להטריף את דעתה של לורה, אבל היא מצליחה להימלט. גלייד מוצא אותה, אך וולטר מציל אותה. בהתכתשות ביניהם נהרג גלייד.
פוסקו מגלה למריאן את האמת: הרוזנת היא אחותו של פרדריק, והיא ילדה את אן מחוץ לנישואים. פוסקו עזר להעלים את השערורייה, והוא התחתן עם הרוזנת. שנה אחר כך נולדה לורה. כשהרוזנת מגלה שפוסקו מתכוון לעזוב אותה, היא דוקרת אותו. המשטרה מגיעה כשפוסקו כבר מת, והרוזנת מחזירה לעצמה את שרשרת אבני האזמרגד שבהם הוא נהג לענות אותה. בסיום הסרט וולטר מספר על נישואיו למריאן, והולדת בתם. לורה חיה יחד אתם עם בנה הקטן, והרוזנת פוסקו נלקחה לבית המחסה המשופץ עם ענק האזמרגד שלה.
צוות השחקנים

אלקסיס סמית' – מריאן הלקומב
אלינור פארקר – לורה פיירלי / אן קתריק
סידני גרינסטריט – הרוזן פוסקו
גיג יאנג – וולטר הרטרייט
אגנס מורהד – הרוזנת פוסקו
ג'ון אבוט – פרדריק פיירלי
ג'ון אמרי – סר פרסיבל גלייד
קורט בואה – לואי
אמה דאן – גברת ויזי
מתיו בולטון – דוקטור נווין
אניטה שארפ-בולסטר – גברת טוד
קליפורד ברוק – ג'פסון
בארי ברנרד – דימוק
הערות שוליים

↑  The Woman in White at the American Film Institute Catalog.
↑  Picturegoer, p.12, August 28, 1948
| --- | --- |
בקרת זהויות :  LCCN: no2017090591   WorldCat (עם LCCN): no2017-090591 
ג'ון אבוט (מימין) בדמות פרדריק פיירלי האקסצנטרי יחד עם קורט בואה בדמות המשרת לואי
האישה בלבן (סרט, 1929)

| --- | --- |
 מבוסס על:  האישה בלבן מאת וילקי קולינס
 בימוי:  הרברט וילקוקס
 הופק בידי:  הרברט וילקוקס
 תסריט:  רוברט קאלן הרברט וילקוקס
 עריכה:  הארי צ'נדלי
 שחקנים ראשיים:  בלאנש סוויט הדון מייסון ססיל המפריז לואיז פרוסינג
 צילום:  דייוויד קסון
 מדינה:  הממלכה המאוחדת
 חברת הפקה:  British & Dominions Film Corporation
 חברה מפיצה:  Woolf & Freedman Film Service
 הקרנת בכורה:  ינואר 1929 (הממלכה המאוחדת) 24 במאי 1929 (ארצות הברית)
 משך הקרנה:  67 דקות
 שפת הסרט:  סרט אילם כתוביות באנגלית
 סוגה:  סרט בלשי, סרט דרמה, סרט אילם, סרט פשע 
 דף הסרט ב־IMDb
 
האישה בלבן (באנגלית: The Woman in White) הוא סרט אילם בריטי משנת 1929 שביים הרברט וילקוקס ובכיכובם של בלאנש סוויט, הדון מייסון וססיל המפריז. הסרט נוצר בקריקלווד סטודיוס בלונדון. הוא מבוסס על הרומן "האישה בלבן" מאת וילקי קולינס.
הספר עובד פעמים אחדות לסרטים אילמים, הראשון, סרט משנת 1912, והשני עיבוד של פוקס משנת 1917 בשם "Tangled Lives". עוד ב-1917 נוצר סרט אילם נוסף בהפקת ת'נהאוזר ובכיכובה של פלורנס לה באדי. עותק ממנו נשמר בספריית הקונגרס. עיבוד נוסף של הרומן נוצר בשנת 1948.
עיצוב ההפקה של סרט נעשה על ידי קליפורד פמבר.
צוות השחקנים

בלאנש סוויט – לורה פיירלי / אן
הדון מייסון – וולטר הרטרייט
ססיל המפריז – סר פרסיבל גלייד
לואיז פרוסינג – מריון הלקומב
פרנק פרפיט – הרוזן פוסקו
מינה גריי – הרוזנת פוסקו
לקריאה נוספת

Low, Rachael. History of the British Film, 1918-1929. George Allen & Unwin, 1971.
Wood, Linda. British Films, 1927-1939. British Film Institute, 1986.
הערות שוליים

↑  Low, Rachael. History of the British Film, 1918-1929. George Allen & Unwin, 1971. p.481
↑  The Woman in White, British Film Institute
דין אנדרוז

| --- | --- |
אין תמונה חופשית
 לידה:  6 באוגוסט 1963 (בן 61) רות'רהם, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2001 
 מקום לימודים:  Oakwood High School  בית הספר למשחק של מנצ'סטר 
 מספר צאצאים:  2 
 פרופיל ב-IMDb
 
דין אנדרוז (באנגלית: Dean Andrews; נולד ב-6 באוגוסט 1963) הוא שחקן אנגלי.
אנדרוז ידוע בעיקר מהופעתו בתפקיד סמל בילוש ריי קרלינג בסדרת הדרמה של ה-BBC "חיים על מאדים". הוא המשיך לגלם את אותה דמות בסדרת ההמשך "אפר לאפר" משנת 2008 עד 2010.
ביוגרפיה

אנדרוז נולד ברות'רהם ולמד בבית הספר "Sitwell Junior School" ואחר כך ב-"Oakwood Comprehensive School". הוא למד בבית הספר יחד עם מנחה התוכנית "טופ גיר" ג'יימס מיי. הוריו היו בעלי פאב והוא גר בפאבים "Masons Arms" ו-"Green Dragon" בקימברוורת'. אנדרוז היה חבר באגודת חובבי האופרה פניקס והופיע בהפקות אחדות עם הלהקה. הוא התחיל לעבוד ב"קירבי סנטרל" סוכנות מכוניות של ווקסהול מוטורס בוולגייט, ואחר כך הופיע כזמר באתרי נופש כגון סקגנס בלינקולנשייר, ובספינות תענוגות במשך יותר מעשרים שנה. תחילת הקריירה שלו כשחקן הייתה כשנבחן לסרט הקולנוע משנת 2001 "סיפורים מהמסילה" שעלילתו מתרחשת בשפילד.
אנדרוז גילם את בארי שיל בסדרת הטלוויזיה "Buried" שזכתה בפרס באפט"א לסדרת הדרמה הטובה ביותר בשנת 2004. ב-2005 שיחק אנדרוז בתפקיד סטיבן מיינרד בדרמה של רשת ITV "מחשבות רצחניות". ב-2007 הופיע בסדרות הדרמה "True Dare Kiss" ו-"The Street" בהפקת ה-BBC. ב-2006 החל לשחק בדרמה נוספת של ה-BBC "חיים על מאדים" בתפקיד סמל הבילוש ריי קרלינג.ב-2008 חזר לגלם את הדמות של ריי בסדרת הספין אוף "אפר לאפר". עוד שיחק אנדרוז בתפקיד קטן בדמות ניל בסדרה "לא מלאכיות" של ערוץ 4. ב-2010 הופיע בפרק בעונה החמישית של הסדרה "דרך ווטרלו". בסדרה "Marchlands" של ITV שיחק אנדרוז באחד התפקידים הראשיים.
ב-2011 הופיע אנדרוז בסרט הטלוויזיה "יונייטד" המגולל את סיפורה של קבוצת תינוקות באזבי של מנצ'סטר יונייטד, ואת אירועי האסון האווירי במינכן משנת 1958. בספטמבר 2011 הופיע בדרמה "The Body Farm" של ה-BBC בתפקיד פיטר קולינס. בנובמבר 2012 השתתף אנדרוז בסדרת הדרמה "הטנגו האחרון בהליפקס" בתפקיד רוברט "רובי" גרינווד, והמשיך לגלם את הדמות בעונות הבאות של הסדרה עד 2016. הוא גילם את הדמות הראשית בסדרה בת חמישה חלקים "The Case" של ערוץ BBC One העוסקת באדם שהואשם ברצח חברתו החולה אנושות. אנדרוז היה הקריין בפרסומות לטלוויזיה עבור חברת Currys. אנדרוז החליף את סטיבן גראהם בתפקיד פיט לואיס בסדרה "להיות איילין". גראהם גילם את הדמות בסרט הטלוויזיה "לפלנד" ואנדרוז שיחק בסדרת ההמשך "להיות איילין" ששודרה החל מפברואר 2013.
ב-2015 שיחק אנדרוז בתפקיד טום אשר בפרק "The Ballad of Midsomer County" בסדרה "רציחות במידסומר".
ב-2016 שיחק אנדרוז בתפקיד אורח בפרק "The Star of Jacob" בסדרה "האב בראון" בדמות הומלס שמתגלה כזמר מוכשר. ב-2017 הופיע בתפקיד סטיב (קינצ'י) קינצ'ין בסדרה The Moorside של ערוץ BBC two.
ביוגרפיה > חיים אישיים

לאנדרוז יש שתי בנות שנולדו ב-1985 וב-1991. בת זוגו היא הלן בוון-גרין. הוא אוהד של קבוצת הכדורגל רות'רהם יונייטד.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 | סיפורים מהמסילה | The Navigators | ג'ון |  |
| 2002 | איסטאנדרס | EastEnders | דין | סדרת טלוויזיה (פרק אחד) |
| 2002 | איסטאנדרס: ריק וביאנקה | EastEnders: Ricky & Bianca | דין | סרט טלוויזיה |
| 2003 |  | Buried | בארי שיל | סדרת טלוויזיה |
| 2003 | לדפוק שעון | Clocking Off | סמל בילוש יוז | בפרק "Colin's Story" |
| 2003 |  | Between the Sheets | סטיב אשבי | מיני-סדרה |
| 2004 | לא מלאכיות | No Angels | ניל | סדרת טלוויזיה (3 פרקים) |
| 2004 | חדר מיון | Casualty | רג' סאמרסטון | בפרק "Don't Go There" |
| 2004 |  | My Summer of Love | ריקי |  |
| 2004 |  | Blue Murder | ויל הרמון | בפרק "Lonely" |
| 2005 | מחשבות רצחניות | Wire in the Blood | סטיב מיינרד | בפרק "Bad Seed" |
| 2005 |  | Love + Hate | דרק |  |
| 2005 |  | Faith | דייבי | סרט טלוויזיה |
| 2006 | לגדול בלי בושה | Shameless | ג'ף מוליגן | סדרת טלוויזיה (פרק אחד) |
| 2006 |  | Missing | מארק לנסר |  |
| 2006 |  | New Street Law | דניס לונגוול | סדרת טלוויזיה (פרק אחד) |
| 2006–2007 | חיים על מאדים | Life on Mars | ריי קרלינג | סדרת טלוויזיה |
| 2007 | אמת או חובה | True Dare Kiss | ויני | סדרת טלוויזיה |
| 2007 |  | The Street | קלגי | סדרת טלוויזיה (2 פרקים) |
| 2009 |  | Salvage | קלייב |  |
| 2009 |  | Kandahar Break: Fortress of War | סטיב דלמור |  |
| 2010 |  | Wish 143 | נהג אוטובוס | סרט קצר |
| 2010 | דרך ווטרלו | Waterloo Road | גארי וייל | סדרת טלוויזיה (פרק אחד) |
| 2008–2010 | אפר לאפר | Ashes to Ashes | ריי קרלינג | סדרת טלוויזיה |
| 2010 | רופאים | Doctors | ג'וני סטיבנס | בפרק "A Spoonful" |
| 2011 |  | Marchlands | אדי מיינרד | מיני-סדרה |
| 2011 | יונייטד | United | ברט ויילי |  |
| 2011 |  | Weekender | סרג'נט תומפסון |  |
| 2011 |  | The Body Farm | פיטר קולינס | מיני-סדרה |
| 2011 |  | The Case | טוני פאוול | סדרת טלוויזיה |
| 2011 |  | Just Henry | ביל | סרט טלוויזיה |
| 2012 |  | Elfie Hopkins: Cannibal Hunter |  |  |
| 2012 |  | Girl Shaped Love Drug | אביה |  |
| 2013 | להיות איילין | Being Eileen | פיט לואיס | סדרת טלוויזיה |
| 2013 |  | The Security Men | ריי | סרט טלוויזיה |
| 2013 | פרנקי | Frankie | ג'וזף קורדן | סדרת טלוויזיה |
| 2013 | ורה | Vera | ג'ונה ריגן | בפרק "Poster Child" |
| 2015 | רציחות במידסומר | Midsomer Murders | טום אשר | בפרק "The Ballad of Midsomer County" |
| 2015 | בננה | Banana | אלן | סדרת טלוויזיה (פרק אחד) |
| 2015 |  | Oakwood | ניק | סרט קצר |
| 2015 | תחבולות חדשות | New Tricks | בארי וורנוק | בפרק "The Russian Cousin" |
| 2016 | עדות אילמת | Silent Witness | טוני המילטון | בפרק "After the Fall" |
| 2016 | יריחו | Jericho | ג'ק לאגן | סדרת טלוויזיה (פרק אחד) |
| 2012–2016 | הטנגו האחרון בהליפקס | Last Tango in Halifax | רובי | סדרת טלוויזיה |
| 2016 | האב בראון | Father Brown | מייקל נגל | בפרק "The Star of Jacob" |
| 2017 |  | The Moorside | השוטר סטיב "קינצ'י" קינצ'ין | מיני-סדרה |
| 2017 |  | Dark River | מאטי |  |
הערות שוליים

↑  Dean Andrews - Biography
↑  Q&A with Dean Andrews feature - 2008 - Features - Top Gear
↑  Dean Andrews official blog 2 November 2008
↑  Munn, Patrick (13 בספטמבר 2012). "TV BBC One Orders Follow Up To Christmas Comedy 'Lapland', Stephen Graham's Role Recast". TV Wise. נבדק ב-21 בדצמבר 2012. {{cite web}}:  (עזרה)
↑  "BBC One commissions new six-part comedy series, Lapland". BBC. BBC Online. 4 באוקטובר 2012. נבדק ב-21 בדצמבר 2012. {{cite web}}:  (עזרה)
↑  "Being Eileen". BBC. נבדק ב-29 בינואר 2013. {{cite web}}:  (עזרה)
| --- | --- |
בקרת זהויות :  NLI: 987007433748805171  PLWABN: 9810585199605606  GND: 1061908275  ISNI: 0000 0000 6657 1640  LCCN: no2008084085  NKC: xx0164307  NTA: 239598105  SUDOC: 068993293  VIAF: 26392340   WorldCat (עם VIAF): 26392340
דינמו-יוניור סנקט פטרבורג (הוקי קרח לנוער)

מועדון ההוקי קרח לנוער "דינמו-יוניור סנקט פטרבורג" (ברוסית: Молодёжный хоккейный клуб «Дина́мо-Юниор Санкт-Петербург») הוא קבוצת הוקי קרח לנוער מהעיר סנקט פטרבורג, המשחקת בליגת MNHL, השנייה בחשיבותה בענף ההוקי קרח לנוער, אחרי MHL. מהווה חלק ממועדון דינמו סנקט פטרבורג.
היסטוריה

המועדון הוקם בסתיו 2018, כקבוצת מילואים של מועדון ההוקי קרח לנוער "דינמו סנקט פטרבורג". בעונת 2018/2019 היא התחילה באליפות סנקט פטרבורג בהוקי קרח. קיריל אלכסייב מונה למאמן ראשי. בסוף העונה הקבוצה זכתה במדליית ארד באליפות העיר. בפגרה לקראת העונה הבאה, הקבוצה השתתפה לראשונה בטורניר לזכר ביסטרוב, שם סיימה במקום הרביעי.
ב-28 באוגוסט 2019 נכללה הקבוצה בליגת NMHL וב-16 בספטמבר, במשחק האליפות הראשון שלה, הקבוצה גברה על מועדון קריסטל מסראטוב בתוצאה 5:0. באליפות 2019/2020, הקבוצה זכתה באליפות מבלי שהשתתפה בפלייאוף בשל ביטול משחקי הפלייאוף על רקע מגפת הקורונה, זאת לאחר שסיימה במקום הראשון בעונה הסדירה.
ב-6 ביולי 2020 מונה איגור דורופייב למאמן הראשי החדש של הקבוצה, לקראת עונת 2020/2021. עם זאת, בפתיחת העונה המועדון התחיל עם מאמן ראשי אחר, ויקטור בליאקוב.
בעונת 2021/2022 העפילה לחצי גמר פלייאוף ליגת NMHL להתמודדות מול ריאזאן VDV.
הישגים לפי עונה

| עונה | ליגה | תוצאה | הערות |
| --- | --- | --- | --- |
| 2018/19 | אליפות סנקט פטרבורג | 3 |  |
| 2019/20 | ‏NMHL | 1 | לא נערך פלייאוף עקב מגפת הקורונה. הוכתרה כאלופה |
| 2020/21 | ‏NMHL | 2 | הפסידה בגמר ללוקו ירוסלבל |
| 2021/22 | ‏NMHL | 11 | הפסידה בחצי הגמר לריאזאן VDV |
תארים

אליפות NMHL
זכייה (1): 2019/2020
סגנות (1): 2020/2021
אליפות סנקט פטרבורג
מקום שלישי (1): 2019/2020
הערות שוליים

↑  Клубы: Динамо-Юниор
↑  Инфраструктура
↑  В добрый путь, «Динамо-Юниор»!
↑  "Бронзовые!". dynamo-spb.com (ברוסית). נבדק ב-2020-12-10.
↑  "Итоги турнира памяти В.А.Быстрова". dynamo-spb.com (ברוסית). נבדק ב-2020-12-10.
↑  ""Динамо-Юниор" вошел в состав участников НМХЛ". dynamo-spb.com (ברוסית). נבדק ב-2020-12-10.
↑  "Разгромная победа на старте турнира: МХК «Кристалл» - «Динамо-Юниор» 0:5". dynamo-spb.com (ברוסית). נבדק ב-2020-12-10.
↑  "«ДИНАМО-ЮНИОР» - ЧЕМПИОН ПЕРВЕНСТВА НМХЛ СЕЗОНА 2019/20". Официальный сайт НМХЛ (ברוסית). Официальный сайт НМХЛ. 20 במרץ 2020. {{cite web}}:  (עזרה)
↑  ИГОРЬ ДОРОФЕЕВ - НОВЫЙ ГЛАВНЫЙ ТРЕНЕР "ДИНАМО-ЮНИОР"
↑  НОВЫЙ ГЛАВНЫЙ ТРЕНЕР - ВИКТОР БЕЛЯКОВ
דת פארודית

מחווה למפלצת הספגטי המעופפת.
דת פארודית (גם: דת מדומה) היא מערכת אמונות שמחקות באופן לעגני דתות, פלגים בתוך דתות, גורואים או כתות ידועות ובכך מהווה פארודיה עליהם.
מטרת הדת הפארודית היא ללעוג לאמונות רוחניות ולמאמיניהן, בדרך כלל באמצעות הומור או סאטירה.
מהלך אופייני לדת פארודית היא להציג את מושאי האמונה שלהם כביכול לדמויות נלעגות, ואז לטעון כי אין הבדל מהותי בין הדמות הנלעגת למושא האמונה הקיים בדת רצינית. מהלך נוסף הוא אימוץ של מנהג מטופש ומצחיק, המזכיר במידה מסיימת מנהג דתי קיים. על ידי המהלכים האלה, המאמין בדת הפארודית יכול לטעון כי אין כל הבדל בין הדת הפארודית שהוא מאמין בה לבין דתות אחרות המקובלות בעולם.
בדתות אלו אנשים טוענים כי הם מאמינים במושגים אשר נשמעים מופרכים, אך כאשר הם מקבלים מעין "הסבר": הם נכונים כי יכולים האנשים להאמין בעקרונותיהם, כפי שמוצג בקנקן התה של ראסל.
לעיתים חסידי דתות פארודיות ידרשו באופן סאטירי הכרה בזכויותיהם כקבוצה דתית. כך פסטפריאנים דרשו את חופש הפולחן במספר מדינות וחלקם אף הכירו במנהגים פארודיים כלגיטימיים.
אמונות

דתות פרודיות נוצרות לעיתים קרובות כדי לעשות סאטירה או ללעוג לדתות מבוססות, וככאלה, האמונות שלהן משקפות לעיתים קרובות את הטון הסאטירי או ההומוריסטי הזה.  דתות פרודיות עשויות גם להשתמש באמונותיהן כאמצעי להעיר על סוגיות חברתיות או אידאולוגיות פוליטיות.  כנסיית התת-גאון, למשל, לועגת לדת מאורגנת ולתרבות האמריקאית באמצעות התיאור הפרודי שלה של "דת מדומה" החוגגת רפיון ואבסורד.  דתות פארודיות אחרות מכוונות לדתות, כתות או כתות ספציפיות ומעצבות את אמונותיהן כדי ללעוג לאלו של הדת שאליה הן מכוונות.
אחת האמונה הנפוצה שנמצאת בדתות פארודיות רבות היא דחיית הדוגמות והסמכות הדתית.  דתות פרודיות לרוב מציגות את עצמן כחושבות חופשיות ופתוחות, דוחות את הרעיון של אמונה עיוורת ובמקום זאת מעודדות חשיבה ביקורתית וספקנות
ביצוע פולחן

בדומה לדתות רבות אחרות, המנהגים של דתות פרודיות יכולות לכלול טקסים, דרשות, מדיטציה, תפילה, הנצחה של אלוהות או אל, קורבנות, מצעדים, פסטיבלים, חגים, חניכים, טקסי נישואין, מוזיקה ואמנות דתית, ריקוד, שירות לציבור, או היבטים אחרים של התרבות האנושית.
דתות פארודיות משתמשות לעיתים קרובות בשיטות העבודה שלהן כדרך לסאטירה נוספת או ביקורת על מנהגים דתיים מבוססים, או כדרך ליצור תחושת קהילה ושייכות בקרב חסידיהן.  דתות פרודיות עשויות גם להשתמש בשיטות שלהן כדי להדגיש סוגיות חברתיות או אידאולוגיות פוליטיות.
מנהג נפוץ אחד שנמצא בדתות פארודיות רבות הוא השימוש בהומור ובסאטירה בטקסים וטקסים דתיים.  כנסיית מפלצת הספגטי המעופפת, למשל, כוללת לעיתים קרובות "מיסת אטריות" שבה חסידים צורכים ספגטי וקציצות כצורת התייחדות.  כנסיית התת-גאון משתמשת גם בהומור בטקסים שלה, עם טקסים הכוללים טבילות מדומה וטקס "התחממות" שבו מעודדים את החסידים להירגע ולא לעשות כלום.
ארגון חברתי

היבט נפוץ אחד של דתות פארודיות הוא שלעיתים קרובות אין להן היררכיה ריכוזית או מבנה מנהיגותי.  במקום זאת, דתות פארודיות רבות פועלות כקהילות מבוזרות, כאשר חסידים בודדים לוקחים על עצמם תפקידים ואחריות לפי הצורך.  לדוגמה, לכנסיית מפלצת הספגטי המעופפת אין מנהיגים רשמיים, ובמקום זאת מסתמכת על קהילה של יחידים כדי לארגן אירועים ולהפיץ את המסר של הדת.
דתות פרודיות עשויות גם להשתמש בארגון החברתי שלהן כדי להגיב על סוגיות חברתיות או אידאולוגיות פוליטיות.  כנסיית המתת החסד, למשל, מעודדת את חסידיה לחיות אורח חיים בר קיימא ולהפחית את השפעתם הסביבתית, וארגנה מחאות והפגנות כדי להעלות את המודעות לנושאים אלו.
דתות פארודיות ידועות

מפלצת הספגטי המעופפת
החד-קרן הוורודה הבלתי נראית
דת הג'די
דודיזם
יום חמישי האחרון
שימוש בדתות פארודיות בקרב אתאיסטים

אתאיסטים רבים, כולל ריצ'רד דוקינס, משתמשים בדתות פארודיות כמו אלה של מפלצת הספגטי המעופפת והחד קרן הוורוד הבלתי נראה - כמו גם באלים עתיקים כמו זאוס ות'ור - כגרסאות מודרניות של קנקן התה של ראסל כדי לטעון שחובת ההוכחה היא על  מאמין, לא אתאיסט.
דוקינס גם יצר פרודיה על הביקורת על האתאיזם, טבע את המונח אתוריזם, או האמונה הנחרצת שהאל הנורדי ת'ור לא קיים. הכוונה היא להדגיש כי אתאיזם אינו סוג של אמונה דתית, אלא רק הכחשה של אמונות ספציפיות. טיעון נפוץ נגד אתאיזם הוא הרעיון שאתאיזם הוא בעצמו סוג של "אמונה", ללא הוכחה. התאיסט עשוי לומר "אף אחד לא יכול להוכיח שאלוהים אינו קיים, לכן אתאיסט מקיים אמונה בכך שהוא טוען שאין אלוהים." דוקינס טוען כי בהחלפת המילה "אלוהים" ב"תור" יש לראות שהטענה מופרכת. נטל ההוכחה, לטענתו, מוטל על המאמין בעל-טבעי, לא על הלא-מאמין הרואה בדברים כאלה בלתי סבירים. אתוריזם הוא ניסיון להמחיש באמצעות אבסורד שאין הבדל הגיוני בין דתות מסוימות שאינן מאמינות.
ראו גם

אתאיזם חדש
קנקן התה של ראסל
| אי-דת |
| --- | --- | --- |
| אתאיזם | אתאיזם מדיני • אתאיזם שלילי וחיובי • אתאיזם אגנוסטי • אתאיזם יהודי • אנטי-תאיזם • דמוגרפיה |  |
| אגנוסטיות | תאיזם אגנוסטי • אתאיזם אגנוסטי |  |
| נונתאיזם | אנטי-תאיזם • הומניזם חילוני • אפתאיזם • פוסט-תאיזם • דאיזם • אנטי-דתיוּת |  |
| דת פארודית | מפלצת הספגטי המעופפת • החד-קרן הוורודה הבלתי נראית • יום חמישי האחרון • קנקן התה של ראסל |  |
רשימת מדינות לפי אי-דת
ברכת הנסים

| --- | --- |
 משנה:  מסכת ברכות, פרק ט', משנה א'
 תלמוד בבלי:  מסכת ברכות, דף נ"ד, עמוד א'
 משנה תורה:  ספר אהבה, הלכות ברכות, פרק י', הלכה ט'
 שולחן ערוך:  אורח חיים, סימן רי"ח
 
ברכת הנסים הן מספר ברכות מקבוצת ברכות הראייה, הנאמרות בעת ראיית מקום שנעשה בו נס למברך או לציבור.
מקור הברכה

המקור לחיוב בברכת הנסים הוא במשנה במסכת ברכות:
"הָרוֹאֶה מָקוֹם שֶׁנַּעֲשׂוּ בּוֹ נִסִּים לְיִשְׂרָאֵל אוֹמֵר: בָּרוּךְ שֶׁעָשָׂה נִסִּים לַאֲבוֹתֵינוּ בַּמָּקוֹם הַזֶּה"
הגמרא מביאה ראיה לברכה זו ממעשה יתרו המתואר בפרשת יתרו שכאשר שמע מפי משה על הנסים הגדולים שנעשו לעם ישראל במצרים ובים סוף, בירך ואמר: "בָּרוּךְ ה' אֲשֶׁר הִצִּיל אֶתְכֶם מִיַּד מִצְרַיִם וּמִיַּד פַּרְעֹה, אֲשֶׁר הִצִּיל אֶת הָעָם מִתַּחַת יַד מִצְרָיִם". מכאן מביאה הגמרא ראיה לכך שעל כל אדם לברך על נסים שהוא רואה, בדומה ליתרו.
דעת רוב הראשונים היא שברכה זו נאמרת בשם ובמלכות (כלומר עם הזכרת שם ה' והביטוי 'מלך העולם'), והנוסח המובא במשנה הוא נוסח מקוצר. אולם מיעוט מבין הראשונים סובר כי ברכה זו נאמרת בלא שם ומלכות (מחלוקת זו כוללת לכל סוגי ברכות הראיה ולא רק לגבי ברכה זו). בעל השולחן ערוך הכריע כשיטת רוב הראשונים, ופסק שיש לברך ברכה זו בשם ובמלכות. בדומה לשאר ברכות הראיה, ברכה זו אינה נאמרת יותר מפעם אחת ב־30 יום.
מלשון המשנה אפשר להבין שמברכים רק על נסים שנעשו לרבים. אמנם, הגמרא מקשה ומביאה כמה סיפורים, מהם משתמע שמברכים גם על נסים שנעשו ליחידים. בעקבות זאת, הגמרא קובעת חלוקה עקרונית: "אניסא דרבים כולי עלמא מיחייבי לברוכי, אניסא דיחיד איהו חייב לברוכי", דהיינו, הגמרא קובעת שעל נס שנעשה לרבים כולם חייבים לברך, ואילו על נס שנעשה לאדם בודד, רק הוא עצמו מחויב בברכה על ראיית אותו המקום.
מהות ברכת הנסים

ככל ברכות הראייה, מהותה של ברכת הנסים נעוצה בהתפעלות של האדם נוכח המקום שהוא רואה. כך נכתב בדרישה, בפירושו על הטור: "ונלע"ד דשאני ברכה זו שנתקנה על ראיית הנס אינה אלא התפעלות הנפש" (דרשה ט"ו אורח חיים סי' ריח ס"ק א). אמנם, ברוב המקרים הנדונים בברכות הראייה, מדובר בהתפעלות לנוכח מראה טבע יוצא מגדר הרגיל וכדומה. לעומת זאת, במקרה דנן אין מדובר בראייה של פלאי טבע, אלא של התפעלות ממעשיו הפלאיים של אלוהים, שהתבטאו בנס שנעשה באותו מקום, ובהכרת טובה על דברים אלו.
נס של רבים > הגדרת רבים

הרבים, שבעבור נס שנעשה להם מברכים ברכת הנסים, מוגדרים ככולו או רובו של עם ישראל.
כאמור, הגמרא קבעה ש-"אניסא דרבים כולי עלמא מיחייבי לברוכי", דהיינו כולם מחויבים לברך בראיית מקום שנעשה בו נס לרבים. בביאור מושג הרבים, קובע רבינו יונה: "וכל נס שאינו נעשה לכל ישראל או לרובן נקרא של יחיד". המאירי מדייק מהדיון לגבי נס שנעשה לשבט מישראל, שאם הדיון נסוב סביב נס שנעשה לשבט שלם, בוודאי שלא יברכו אחרים על נס שנעשה רק לעיר.
בבירור הלכה מוסיפים שניתן להגדיר את יושבי ארץ ישראל כעין כל ישראל, ולכן לכאורה אפשר להסתפק בנס שנעשה לכל היהודים היושבים בארץ ישראל כדי לחייב בנס של רבים (גם אם לא רובו של עם ישראל מתגורר בארץ ישראל).